- Hindi News
- रेस कोर्स की मंजूरी का व्यंग्यात्मक अंदाज में शिवसेना ने किया विरोध
रेस कोर्स की मंजूरी का व्यंग्यात्मक अंदाज में शिवसेना ने किया विरोध
प्रमुख संवाददाता-!-लुधियाना
पंजाब सरकार की ओर से रेस कोर्स और ऑन लाइन लॉटरी को मंजूरी का शिवसेना पंजाब के कार्यकर्ताओं ने अनोखे अंदाज में सड़क पर उतरकर विरोध दर्ज करवाया। जगराओं पुल पर शिवसेना पंजाब के कार्यकर्ताओं ने नाटकीय अंदाज में दरी बिछा कर ताश खेल रहे युवकों के लिए मंजूरशुदा ताश की दुकानें खोलने की पंजाब सरकार से मांग की।
इस अवसर पर शिवसेना पंजाब के चेयरमैन राजीव टंडन ने कहा कि पंजाब सरकार साहूकारों व सटोरियों को फायदा देने के लिए रेस कोर्स, ऑन लाइन लाटरी शुरू करने जा रही है। इससे समाज पर बुरा असर पड़ेगा।
नाटक की कमान शहरी इकाई अध्यक्ष अश्वनी चोपड़ा और उपाध्यक्ष नरिन्दर राजपूत के पास रही। टंडन ने व्यंग्यात्मक अंदाज में जगराओं पुल पर छोटे-छोटे समूहों में जुआ खेल रहे युवाओं की तरफ इशारा करते हुए कहा कि अगर रा\\\'य सरकार इन पर तरस खाकर इन्हें भी शराब की दुकानों की तर्ज पर हर गली के मोड़ पर छोटे जुआरियों को जुए की दुकानें खोलने के लाइसेंस जारी कर दे तो ये युवक आसानी से अपनी बर्बादी की राह पकड़ पाएंगे। इस अवसर पर पंजाब प्रभारी परमिंद्र पप्पू, जिला इकाई अध्यक्ष जिप्पी शर्मा, संजीव घई, शक्ति डाबी, राजीव अरोड़ा, वरिन्द्र नारा, पवन गाबा, जय राम चावला, अजय राज वर्मा, जतिंद्र सिंह आदि मौजूद थे।
tgl_Latn hin_Deva hin_Deva npi_Deva hin_Deva hin_Deva hin_Deva